Ministerstva vnútra Slovenskej republiky

Centrum podpory Žilina, Kuzmányho 26 , 012 23 Žilina

### Príloha č. 9 k metodickému usmerneniu k aplikácii postupu zadávania zákazky s nízkou hodnotou a zákazky malého rozsahu č. SE-VO1-2023/003577

CPZA-2023/005087-003

Výzva na predloženie ponuky pre účely zistenia predpokladanej hodnoty zákazky

Dobrý deň,

verejný obstarávateľ Ministerstvo vnútra SR realizuje prieskum trhu na predmet zákazky:

Meranie hlukovej expozície

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE v termíne do:

22. marca 2023

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t.j. celková cena za predmet zákazky v EUR s DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedeného v tejto výzve a prílohe č.1 k CPZA -2023/005087-003.

V prípade, že nie je platcom DPH, uvedie túto skutočnosť v ponuke.

Verejný obstarávateľ požaduje od záujemcu predloženie dokladu o oprávnení poskytovať uvedenú službu (fotokópia).

V prílohe Vám zasielame opis predmetu zákazky.

Ponuku predkladajte len prostredníctvom systému JOSEPHINE.

S pozdravom

Ing. Zuzana Akantisová

Centrum podpory Žilina



Kuzmányho 26 | 012 23 Žilina | Slovenská republika

tel.: 0961405304 | mobil: +421907822190

zuzana.akantisova@minv.sk | [www.minv.sk](https://www.minv.sk/)

### Príloha č. 1 k CPZA-2023/005087-003

### Opis predmetu zákazky

Názov zákazky:

Meranie hlukovej expozície

Predmet zákazky nie je rozdelený na časti. Vyžaduje sa predloženie ponuky na celý predmet zákazky.

Druh zákazky: služba

Spoločný slovník obstarávania (CPV): 90742300-3 Služby na Monitorovanie znečisťovania hlukom

Hlavné miesto poskytovania služieb:

Ministerstvo vnútra Slovenskej republiky - KRPZ v Žiline

Termín splnenia zákazky:

Do 30.06.2023

Opis predmetu zákazky:

Meranie hlukovej expozície pre objektívne posúdenie rizika pri zabezpečovaní streleckej prípravy príslušníkov PZ v profesii starší referent skupiny služobnej prípravy a krízového manažmentu v zmysle NV SR č. 115/2006 Z. z. o minimálnych zdravotných a bezpečnostných požiadavkách na ochranu zamestnancov pred rizikami súvisiacimi s expozíciou hluku v znení neskorších zmien a doplnkov. Súčasťou zákazky je aj výsledná správa z meraní, v ktorej budú zhodnotené výsledky meraní a vyhodnotené riziká.

Správa bude obsahovať aj výpočet normalizovanej hladiny hlukovej expozície za všetky OR PZ v pôsobnosti KR PZ v Žiline, aj týždenný priemer denných hodnôt. Čas v hlukovej expozícii za jednotlivé OR PZ bude dodaný.

Cenovú ponuku žiadame zaslať vrátane nákladov na dopravu a nákladov na vypracovanie záverečnej správy.

Miesto merania: okres Čadca, strelnica Zákopčie

Počet meraní: 4

1. Krátka samonabíjacia  zbraň – 3 typy cvičení - 7 strelcov (1 meranie)
2. Dlhá samonabíjacia guľová zbraň - útočná puška sa. Vz. 58 - samopal vz. 58 -  3 typy cvičení

(1 meranie)

1. Brokovnica  -  (jeden strelec, dvaja strelci), každý vystrelí 5 rán – strieľajú naraz, alebo po jednom, 3 typy cvičení (2 merania).